പോലീസ് പ്രേതവിചാരണ നടത്തുന്നതിനെ സംബന്ധിച്ച വിശദാംശങ്ങൾ ഈ ചട്ടത്തിലാണുള്ളത് . ഒരാൾ അത്മഹത്യ ചെയ്തുവെന്നോ കൊല ചെയ്യപ്പെട്ടുവെന്നോ ഒരു മൃഗമോ യന്ത്രസാമഗ്രിയോ ഒരാളുടെ മരണത്തിന് കാരണമായെന്നോ അപകടം മൂലം മരണം സംഭവിച്ചുവെന്നോ മരണത്തെപ്പറ്റി ന്യായമായ സംശയമുണ്ടെന്നോ വിവരം ലഭിക്കുന്ന മുറയ്ക്ക് ഒരു പോലീസ് സ്റ്റേഷന്റെ ചുമതലയുള്ളതും പ്രേതവിചാരണ നടത്തുവാൻ സംസ്ഥാനസർക്കാർ ചുമതലപ്പെടുത്തിയിട്ടുള്ളതുമായ ഉദ്യോഗസ്ഥൻ ഉടൻതന്നെ അടുത്തുള്ള എക്സിക്യൂട്ടീവ് മജിസ്ട്രേറ്റിന് ഇതെസംബന്ധിച്ച വിവരം നൽകേണ്ടതാണ്. മറ്റ് ഉത്തരവുകളൊന്നുമില്ലെങ്കിൽ ഉടൻ തന്നെ സംഭവസ്ഥലത്തേയ്ക്ക് പുറപ്പെടുകയും സമീവവാസികളായ രണ്ടോ അതിലധികമോ ബഹുമാന്യരായ ആൾക്കാരുടെ സാന്നിദ്ധ്യത്തിൽ ഒരു അന്വേഷണം നടത്തുകയും താഴെപ്പറയുന്ന കാര്യങ്ങൾ ഉൾപ്പെടുന്ന ഒരു റിപ്പോർട്ട് തയ്യാറാക്കേണ്ടതുമാണ്.


ഈ റിപ്പോർട്ട് പോലീസുദ്യോഗസ്ഥനും മറ്റാൾക്കാരും ഒപ്പിട്ടശേഷം ജില്ലാ മജിസ്ട്രേറ്റിനോ സബ്‌-ഡിവിഷണൽ മജിസ്ട്രേറ്റിനോ അയച്ചുകൊടുക്കേണ്ടതാണ്. 

മൃതദേഹം പോസ്റ്റ്മോർട്ടം നടത്തുന്നതിനായി അടുത്തുള്ള സിവിൽ സർജനോ പോസ്റ്റ്‌മോർട്ടം നടത്തുന്നതിനായി സർക്കാർ ചുമതലപ്പെടുത്തിയിരിക്കുന്ന ഡോക്ടർക്കോ അയച്ചുകൊടുക്കേണ്ടത് താഴെപ്പറയുന്ന സാ‌ഹചര്യങ്ങളിലാണ്.

ഡിസ്ട്രിക്റ്റ് മജിസ്ട്രേറ്റ്, സബ് ഡിവിഷണൽ മജിസ്ട്രേറ്റ്, ഇക്കാര്യത്തിനായി ഡിസ്ട്രിക്റ്റ് മജിസ്ട്രേറ്റോ സംസ്ഥാന സർക്കാരോ പ്രത്യേകമായി ചുമതലപ്പെടുത്തിയ മറ്റ് എക്സിക്യൂട്ടീവ് മജിസ്ട്രേറ്റുകൾ എന്നിവർക്കും പ്രേതവിചാരണ നടത്താൻ അധികാരമുണ്ടെന്ന് ഈ വകുപ്പിൽ വ്യക്തമാക്കുന്നുണ്ട്. ഇൻക്വസ്റ്റിൽ സാക്ഷികളുണ്ടാകുമെങ്കിലും കുറ്റം ചെയ്തുവെന്ന് സംശയിക്കുന്നവർക്ക് സ്വന്തം ഭാഗം വാദിക്കുവാൻ അനുവാദം ലഭിക്കുകയില്ല.

ക്രിമിനൽ നടപടിച്ചട്ടത്തിലെ 174-ആം വകുപ്പ്
ചരിത്രം
ക്രിമിനൽ നടപടിച്ചട്ടത്തിലെ 176-ആം വകുപ്പ്
അമേരിക്കൻ ഐക്യനാടുകൾ